	0
	1
	2
	3



PARLAMENTUL ROMÂNIEI

[image: image1.png]ROMANIA



 
	  Comisia pentru agricultură, silvicultură, industrie alimentară şi servicii  specifice
	
	                          Bucureşti,01.10.2008   
                         Nr.24/357


 RAPORT  

asupra Propunerii legislative pentru completarea art.18 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru completarea art.18 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, transmisă cu adresa nr.P.l. x 64 din 25 februarie 2008 şi înregistrată cu nr.24/84/26.02.2008.
 La întocmirea raportului, Comisia a avut în vedere avizul favorabil al Consiliului Legislativ şi punctul de vedere de negativ al Guvernului.
Propunerea legislativă are ca obiect de reglementare completarea art.18 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, cu modificările şi completările ulterioare, cu un nou alineat potrivit căruia patrimoniul prevăzut în contractul de concesiune, ca urmare a aplicării prevederilor prezentei legi, va fi înregistrat, păstrat şi casat conform legislaţiei în vigoare, iar valorificarea deşeurilor rezultate din care se va face în favoarea Agenţiei Domeniilor Statului.  
Propunerea legislativă pentru completarea art.18 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  István Töke  - secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 21 de deputaţi, din totalul de 21 de deputaţi membri ai comisiei.

Raportul Comisiei  a fost adoptat în unanimitate, în şedinţa din  1 octombrie  2008.

Propunerea legislativă a fost respinsă de Senat în şedinţa din 20 februarie 2008.
Propunerea legislativă potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative. 

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:
	Nr. crt.
	Text propunere legislativă
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	Titlul legii

L E G E

pentru completarea art.18 din Legea nr.268/2001 privind  privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului


	Titlul legii va avea următorul cuprins:

LEGE 

pentru completarea art.20 din Legea nr.268/2001 privind  privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului  

Deputat  PSD:  Ioan Munteanu
	Pentru trimitere la capitolul contracte de concesiune. 

	2. 
	Articol unic. – După alineatul (4) al articolului 18 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din  7 iunie 2001, cu modificările şi completările ulterioare, se introduce un nou alineat, alin.(5) cu următorul cuprins:

„(5) Patrimoniul prevăzut în contractul de concesiune, ca urmare a aplicării prevederilor prezentei legi, va fi înregistrat, păstrat şi casat conform legislaţiei în vigoare, iar valorificarea deşeurilor rezultate din casare se va face în favoarea Agenţiei Domeniilor Statului.”


	Articol unic. – După alineatul (2) al articolului 20 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din  7 iunie 2001, cu modificările şi completările ulterioare, se introduce un nou alineat, alin.(21) cu următorul cuprins:
„(21) Tractoarele, maşinile agricole, stendurile de încercare, aparatele de măsură şi control şi mobilierul prevăzute în contractul de concesiune, uzate fizic şi/sau moral, trec din domeniul public al statului în domeniul privat al statului şi pot fi casate, conform prevederilor legislaţiei în vigoare, iar sumele rezultate din valorificarea activelor corporale se fac venit la bugetul de stat.”

Deputat PSD: Ioan Munteanu 
	Pentru a respecta punctul de vedere a Guvernului privind legislaţia în vigoare. 

